Št. dok.: 302-4-0/2024/2

Datum: 29.2.2024

Na podlagi:

* Proračuna Republike Slovenije za leto 2024 (DP 2024) (Uradni list RS, št. 150/22 in 123/23),
* Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23 – ZJF-I, 97/23 in 123/23 – ZIPRS 2425),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Programa dela in Finančnega načrta Javne agencije Republike Slovenije za spodbujanje investicij, podjetništva in internacionalizacije za leti 2023 in 2024 – prečiščeno besedilo št. 1, ki ga je sprejel Svet agencije na 46. redni seji, dne 16.6.2023 in h kateremu je Ministrstvo za gospodarstvo, turizem in šport podalo soglasje dne 29.6.2023, št. 302-31/2022/20,  ter na 50. redni seji, dne 13.2.2023 sprejetih Sprememb Programa dela in finančnega načrta za leto 2024 (prečiščeno besedilo št. 1) ter Programa dela in Finančnega načrta za leto 2025, h katerim je Ministrstvo za gospodarstvo, turizem in šport podalo soglasje dne 22.2.2024, št. 302-60/2023/10,
* Pogodbe št. C2180-24Z141301 o izvajanju in financiranju promocijskih aktivnosti za lesno predelovalno industrijo in promocijskih aktivnosti rabe lesa z dne 8.1.2024,

SPIRIT Slovenija, javna agencija objavlja

**JAVNO POVABILO ZA NABOR IN IZBOR DOGODKOV**

**ZA PROMOCIJO UPORABE LESA IN OZAVEŠČANJE O NJEGOVIH PREDNOSTIH TER VEČANJE PREPOZNAVNOSTI LESA KOT MATERIALA PRIHODNOSTI V LETU 2024, V KATERE SE BO AGENCIJA VKLJUČILA V VLOGI NACIONALNEGA PARTNERJA**

SPIRIT Slovenija, javna agencija s finančno podporo Ministrstva za gospodarstvo, turizem in šport (v nadaljevanju: ministrstvo) že vrsto let izvaja aktivnosti za promocijo slovenskega lesa in lesenih izdelkov doma in v tujini. Namen promocijskih aktivnosti je informirati in ozaveščati širšo slovensko javnost o prednostih uporabe lesa ter o lastnostih lesa kot materiala, ki ga ima Slovenija v izobilju. Z izvajanjem tovrstnih promocijskih aktivnosti krepimo trg lesnih proizvodov in storitev v Sloveniji in tujini, z namenom združevanja in povezovanja promocijskih aktivnosti na nacionalnem, regionalnem in lokalnem nivoju ter v mednarodnem prostoru.

Agencija ima v letu 2024 interes za partnersko sodelovanje pri organizaciji in izvedbi izbranih dogodkov za promocijo uporabe lesa, ki imajo v slovenskem prostoru že večletno tradicijo ali pa se vzpostavljajo na novo in pokrivajo tematike vezane na prednosti uporabe lesa pri gradnji in opremljanju prostorov, prepoznavnosti lesa kot materiala prihodnosti, s poudarkom na ključnih inovacijah in regenerativnih strategijah za ohranjanje planeta, racionalne rabe prostora in surovin. V najširšem smislu so dogodki namenjeni splošni promociji uporabe lesa in ozaveščanja o lesu najširše slovenske javnosti o trajnostnih vidikih lesa, novih trendih inovativne uporabe lesa, v ožjem smislu pa obravnavajo tematike, ki so definirane v okviru programa dela javne agencije SPIRIT Slovenija in predvidenih promocijskih aktivnosti za leto 2024, za katere sredstva zagotavlja Ministrstvo za gospodarstvo, turizem in šport.

1. **Izvajalec javnega povabila:**

Izvajalec javnega povabila je SPIRIT Slovenija, javna agencija, Verovškova ulica 60, 1000 Ljubljana (v nadaljevanju: agencija).

1. **Predmet javnega povabila:**

Predmet povabila je nabor in izbor dogodkov za promocijo uporabe lesa in ozaveščanje o njegovih prednostih ter večanja prepoznavnosti lesa kot materiala prihodnosti v letu 2024, v okviru katerih bo agencija prepoznala interes za sodelovanje v vlogi nacionalnega partnerja.

Posebna pozornost bo namenjena tako prepoznanim in uveljavljenim dogodkom/ potujočim dogodkom, razstavam, ki prispevajo k prepoznavanju lesa kot gradbenega in dizajnerskega materiala ter dvigu bivanjske kulture z lesom, kot tudi novim oblikam tovrstnih dogodkov, ki spodbujajo pozitivni odnos do lesa ter hkrati popularizirajo kulturo gradnje in rabe lesa.

Kot predhodno navedeni dogodki se štejejo festivali, razstave, konference, posveti, srečanja, forumi, delavnice in drugi dogodki, na katerih bo prihajalo do izobraževanja/ ozaveščanja/ mreženja/ srečanj/ izmenjave idej in dobrih praks med različnimi deležniki, s poudarkom na lesu, kot ključnemu materialu prihodnosti, trajnostnih in zelenih tehnologij.

Agencija naslavlja tudi dogodke, ki bodo v svoje programske vsebine vključili tudi tematike, vezane na promocijo lesarskih poklicev med mladimi, predvsem med bodočimi dijaki in študenti. Vključevati se želimo v dogodke, ki bodo čim bolj približali lesarski poklic, lesno sceno in lesno predelovalno industrijo mladim, ki so v fazi življenjske odločitve- izbire poklica in širjenja prepoznavnosti ter pomena obdelave, oblikovanja in uporabe lesa. V lesarski panogi namreč kronično primanjkuje kadra, čeprav so možnosti zaposlitve in nadaljevanje kariere za vse tiste, ki se z lesom ukvarjajo na podjeten, tehnološko dovršen in ustvarjalen način, zagotovljene. Zaželeno je, da se skozi ciljne promocijske dogodke prikaže vso pestrost poklicev v lesarstvu in dvigne ugled poklica lesarja, ki še vedno velja za deficitarni poklic.

1. **Namen javnega povabila in sodelovanje z naročnikom:**

Namen javnega povabila je skleniti partnersko sodelovanje na okvirno 10 dogodkih v letu 2024, z usmerjanjem programskih vsebin na promocijo uporabe lesa in ozaveščanju o prednostih lesa ter večanju prepoznavnosti lesa kot materiala prihodnosti.

1. **Cilj javnega povabila:**

Cilj javnega povabila je preko partnerskega sodelovanja na različnih dogodkih ponudnikov:

* informirati in ozaveščati širšo slovensko javnost o prednostih uporabe lesa ter o lastnostih lesa kot materiala prihodnosti, ki ga ima Slovenija v izobilju,
* spodbuditi povpraševanje po slovenskih lesnih proizvodih,
* povečati konkurenčnost slovenske lesne panoge ter
* krepiti trge za lesne proizvode in storitve v Sloveniji in tujini,

z namenom združevanja in povezovanja promocijskih aktivnosti na nacionalnem, regionalnem, lokalnem nivoju in v mednarodnem prostoru.

1. **Ciljne skupine, ki so jim dogodki namenjeni**

Ciljne skupine so:

* lesno predelovalna podjetja in druga zainteresirana podjetja,
* mladi,
* predstavniki izobraževalnih in drugih javnih institucij,
* odločevalci in predstavniki lokalnih skupnosti,
* predstavniki podpornega okolja za podjetništvo,
* arhitekti in oblikovalci,
* investitorji,
* mediji in najširša javnost.

1. **Lokacija dogodkov in časovni okvir:**

Dogodki, ki bodo deležni partnerske podpore, morajo biti organizirani na območju Republike Slovenije, v obdobju med 1.4.2024 do 31.10.2024.

1. **Ocenjena vrednost in višina partnerske podpore:**

V okviru tega javnega povabila so zagotovljena sredstva v višini 41.000 EUR (brez DDV).

Agencija bo izmed prispelih predlogov izbrala okvirno 10 dogodkov, na katerih bo prepoznala interes za sodelovanje.

**Agencija bo znesek partnerske podpore določila glede na kategorijo posameznega dogodka, in sicer:**

* **enodnevni strokovni dogodek**, namenjen udeležencem, ki prihajajo iz vrst lesno predelovalnih podjetij in drugih zainteresiranih podjetij, javnih institucij, izobraževalnih institucij, lokalnih skupnosti, investitorjev, mladih, arhitektov, oblikovalcev in druge zainteresirane javnosti,

višina partnerske podpore: 3.000 EUR + DDV;

* **večdnevni dogodek oz. dlje časa trajajoči dogodek**, kot npr. razstava, tematski festival, potujoči dogodek, ki nagovarja najširšo slovensko javnost o prednostih ter o lastnostih lesa kot materiala in se odvija na frekventnih lokacijah po Sloveniji,

višina partnerske podpore: 5.000 EUR + DDV.

Finančna sredstva so zagotovljena v programu dela in finančnem načrtu agencije za leto 2024 na SM 009 in SN 0905.

1. **Merila za izbor**

Pravočasno prispele in popolne ponudbe bo obravnavala komisija, imenovana s sklepom direktorja. Komisija bo pripravila predlog izbranih dogodkov in jih posredovala v potrditev direktorju.

Agencija bo partnersko podprla do največ 10 dogodkov, pri čemer si pridržuje pravico, da ne izbere nobenega dogodka.

Komisija bo obravnavala ponujene dogodke ponudnikov po naslednjih merilih:

**MERILA ZA IZBOR**

|  |  |  |
| --- | --- | --- |
| **Merilo** | **Opis merila** | **Število točk** |
| **M1: Reference ponudnika** | Pri tem merilu se točke dodelijo glede na število referenčnih dogodkov ponudnika.  *Upošteva se dogodek, ki vsebinsko pokriva tematike, ki izhajajo iz predmeta tega javnega povabila, je imel vsaj 50 udeležencev in je bil izveden in zaključen v obdobju od 1.1.2021 do 31.12.2023. Referenčne dogodke ponudnik navede na obrazcu št. 3.* | *Pri tem merilu lahko ponudnik prejme največ 20 točk*  6 dogodkov in več 20  5 dogodkov 10  4 dogodki 5  3 dogodki 0 |
| **M2: Število udeležencev** | Pri tem merilu se točke dodelijo glede na predvideno število udeležencev na predlaganem dogodku.  *Upošteva se predvideno število udeležencev na predlaganem dogodku, ki izhaja iz obrazca št. 2.* | *Pri tem merilu lahko ponudnik prejme največ 30 točk*  91 in več udeležencev 30  61 do 90 udeležencev 20  31 - 60 udeležencev 10  30 udeležencev 0 |
| **M3: Ciljna javnost dogodka** | Pri tem merilu se točke dodelijo glede na ciljno javnost predlaganega dogodka in sicer:   1. Dogodek je namenjen strokovni javnosti in je organiziran v obliki konferenc, posvetov, forumov, srečanj ipd. 2. Dogodek je namenjen ožji ciljni skupini mladih: se navezuje na tematike, vezane na promocijo lesarskih poklicev med mladimi, zlasti bodočimi dijaki in študenti. 3. Dogodek je namenjen najširši splošni javnosti in je organiziran v obliki razstave, tematskega festivala ali potujočega dogodka, ipd.   *Upošteva se ciljna javnost, ki jo nagovarja predlagani dogodek, kar izhaja iz obrazca št. 2.* | *Pri tem merilu lahko ponudnik prejme največ 30 točk*  A. Strokovna javnost: 30  B. Mladi: 20  C. Splošna javnost: 10 |
| **M4: Število let izvajanja dogodka** | Pri tem merilu večje število točk prejme dogodek, ki ima tradicijo in se izvaja kontinuirano vsako leto.  *Upošteva se navedba števila let izvajanja predlaganega dogodka, ki je navedeno na obrazcu št. 2.* | *Pri tem merilu lahko ponudnik prejme največ 20 točk.*  Za vsako leto izvajanja dogodka se dodelita 2 točki. |
| **Skupaj** |  | **100** |

Izbrani bodo dogodki, ki bodo dosegli najvišje število točk, glede na razpoložljiva sredstva v okviru tega povabila. V primeru, da bo več projektov z enako oceno, bodo imele prednost vloge z višjim številom točk po merilu M2: Število udeležencev in zatem prednost vloge po merilu M1: Reference ponudnika.

Odločitev naročnika o izboru dogodkov je dokončna, brez možnosti pritožbe.

1. **Pogoji za sodelovanje**

Ponudba prijavitelja mora izpolnjevati vse pogoje javnega povabila. Ponudba mora biti oddana na originalnih obrazcih, ki so priloga povabila. Če ponudba ne bo izpolnjevala vseh pogojev, se zavrne.

Na javno povabilo se lahko prijavijo pravne in fizične osebe, ki se ukvarjajo z gospodarsko dejavnostjo v Republiki Sloveniji, društva registrirana v Republiki Sloveniji in zavodi, ki v zadnjih treh letih kontinuirano izvajajo dogodke, vezane na promocijo lesa in lesnih izdelkov in na katerih je bilo v posameznem letu na posameznem dogodku vsaj 50 udeležencev iz navedenih ciljnih skupin. Ponudnik referenčne dogodke navede na obrazcu št. 3.

**Posamezen ponudnik lahko v okviru tega javnega povabila sodeluje z največ dvema ponudbama (dogodkoma).** Ponudnik vsak posamezen dogodek odda v ločeni ponudbi (kuverti), vsaka ponudba bo obravnavana ločeno.

**Dogodki pravnih ali fizičnih oseb, ki so namenjeni samopromociji prijavitelja, niso predmet tega javnega povabila.**

Ponudnik se z oddajo ponudbe strinja, da bo agenciji omogočil in z njo pravočasno dogovoril sodelovanje v vlogi nacionalnega partnerja, skladno z navedbami v 10. točki tega povabila.

1. **Posebni pogoji za ponudnike:**

Ponudnik mora v okviru posameznega dogodka zagotoviti:

* vsebino, ki zasleduje namen in cilje tega javnega povabila,
* ciljno publiko, kot izhaja iz tega javnega poziva,
* **trajanje najmanj 4 ure (1 ura = 60 minut),**
* **večdnevni dogodek** oz. dlje časa trajajoči dogodek **mora trajati kontinuirano,** daljše časovno obdobje **in v primeru, da večdnevni dogodek vključuje tudi program (npr. otvoritev ipd.), mora le-ta trajati v posameznem dnevu vsaj 1,5 ure,**
* **vsaj 30 udeležencev,**
* usposobljen in strokoven kader za izvedbo dogodka,
* primerno lokacijo za izvedbo dogodka (zaželeno je, da se ti dogodki odvijajo na najbolj frekventnih lokacijah po Sloveniji, kjer je doseg obiskovalcev največji (nakupovalna središča, mestna središča, knjižnice …),
* tehnično infrastrukturo za izvedbo dogodka,
* za čas trajanja dogodka v prostoru namestiti roll-up pano (pingvin) oz. na drugačen ustrezen način izpostaviti agencijo in ministrstvo - materiale ponudniku zagotovi agencija,
* mreženje v sklopu dogodka med udeleženci,
* izvedbo v naprej pripravljene kratke evalvacije dogodka, lahko v obliki spletnega vprašalnika, kjer je to mogoče.

Pred sklenitvijo podlage za partnersko sodelovanje bo agencija s ponudnikom vsebinsko uskladila dogodek, predvsem z vidika vključevanja agencije in/ali ministrstva v naslednjih elementih:

* **navajanje agencije in ministrstva kot nacionalnega partnerja v uvodnem nagovoru** ali možnost kratkega uvodnega nagovora s strani agencije ali ministrstva,
* po dogovoru **vključenost v vsebinski del strokovnega programa na dogodku** (vključitev predstavnika agencije na okroglih mizah, predavanjih, posvetih, konferencah, delavnicah in podobno),
* **objavo logotipov, ki jih določi agencija na vseh vidnih elementih** in javni komunikaciji, ki nastane v zvezi z dogodkom/-ki (kot npr. vabila, program, promocijske brošure, spletne strani,…),
* dogovor o načinu prevzema promocijskega materiala in roll-upov na naslovu agencije in postavitvi predstavitvenih/ oglaševalskih panojev (pingvini) ter distribuciji promocijskega materiala na lokaciji dogodka oz. drugače v skladu z dogovorom.

**Posamezen ponudnik lahko v okviru tega javnega povabila sodeluje z največ dvema ponudbama (dogodkoma). Ponudnik vsak posamezen dogodek odda v ločeni ponudbi (kuverti), vsako ponudbo bo komisija ocenjevala ločeno.**

1. **Plačilni pogoji in način plačila:**

Agencija bo izbranemu ponudniku v roku 30 dni plačala storitev na podlagi potrjenega poročila o opravljeni storitvi in izstavitvi e-računa.

Ponudnik posreduje agenciji poročilo o izvedenem dogodku ter račun v roku 10-ih dni od izvedbe/ zaključka posameznega dogodka.

Skrajni rok za predložitev e-računa in poročila je 10.11.2024.

Izbrani ponudnik je dolžan agenciji posredovati poročilo, ki mora vsebovati:

* kratko vsebinsko poročilo o izvedbi posameznega dogodka, ki je lahko tudi sporočilo za javnost po dogodku,
* podpisano listo udeležencev za posamezni dogodek, v primeru tistih dogodkov, kjer je mogoče pridobiti podpise udeležencev,
* minimalno 5 fotografij posameznega dogodka, pri čemer morajo biti vsaj na eni fotografiji vidni logotipi in navedbe, ki jih zahteva agencija,
* program posameznega dogodka in
* rezultate izvedene kratke evalvacije dogodka.

Poročilo z zahtevanimi prilogami ponudnik posreduje na elektronski naslov kontaktne osebe na strani agencije.

Iz poročila in prilog mora izhajati, da so bile na dogodku zastopane ciljne publike opredeljene v točki 5. tega povabila. Prav tako mora iz poročila izhajati, da je bilo na posameznem dogodku zadostno število udeležencev (glede na prijavo na javno povabilo). V primeru večjih odstopanj, si agencija pridržuje pravico za zavrnitev plačila.

1. **Rok za oddajo ponudb:**

Rok za prejem ponudb je **21.03.2023.**

Ponudba mora biti predložena na originalnih obrazcih, ki so priloga tega javnega povabila. Obrazci morajo biti žigosani in podpisani s strani zakonitega zastopnika. Predloge sprejemamo v elektronski obliki (pdf. in word zapis) na elektronski naslov: [les@spiritslovenia.si](mailto:les@spiritslovenia.si), s pripisom v zadevi: »**DOGODKI ZA PROMOCIJO LESA 2024«.**

1. **Priprava ponudbe:**

Ponudba mora vsebovati izpolnjen priložen obrazec Ponudba.

1. **Dodatne informacije**

Vprašanja v zvezi s tem javnim povabilom sprejemamo pisno na elektronski naslov: [les@spiritslovenia.si](mailto:les@spiritslovenia.si). Odgovore bo agencija ponudnikom posredovala po elektronski pošti v najkrajšem možnem času oz. najkasneje 3 (tri) dni pred skrajnim rokom za oddajo ponudb.

Pripravila:

Irena Meterc Rok Capl

Direktor

*(elektronsko podpisano)*

**PONUDBA**

|  |  |
| --- | --- |
| **Naziv ponudnika** |  |
| **Sedež ponudnika** |  |
| **Davčna številka ponudnika** |  |
| **TRR in banka ponudnika** |  |
| **Zavezanec za DDV** | DA NE |
| **Odgovorna oseba ponudnika** |  |
| **Kontaktna oseba ponudnika** |  |
| **Telefon kontaktne osebe** |  |
| **Elektronski naslov kontaktne osebe** |  |

Spodaj podpisani zakoniti zastopnik ponudnika izjavljam, da se z oddajo te ponudbe strinjam in sprejemam vse pogoje, navedene v *Javnem povabilu za nabor in izbor dogodkov za promocijo uporabe lesa in ozaveščanje o njegovih prednostih ter večanje prepoznavnosti lesa kot materiala prihodnosti v letu 2024, v katere se bo agencija vključila v vlogi nacionalnega partnerja* ter izjavljam, da so vsi podatki, navedeni na ponudbenih obrazcih resnični in verodostojni.

V okviru te ponudbe kandidiramo s spodaj navedenim dogodkom:

|  |  |
| --- | --- |
| **Naziv dogodka v ponudbi** |  |
| **Kategorija dogodka** | Enodnevni strokovni dogodek  Večdnevni/dalj časa trajajoč dogodek |
| **Termin izvedbe dogodka (mesec)** |  |
| **Predvidena lokacija izvedbe dogodka** |  |
| **Ciljne skupine** | Strokovna javnost  Mladi  Splošna javnost |
| **Predvideno število udeležencev** |  |
| **Kratka vsebina** (vsebina dogodka, iz katere bo razvidno zasledovanje namena in ciljev javnega povabila; predviden program dogodka v nekaj stavkih) |  |

Za namene preverjanja izpolnjevanja pogojev ter ocenjevanja po Merilu št. 1 navajam referenčne dogodke iz obdobja 2021 – 2023, skladno z zahtevami javnega povabila.

|  |  |  |  |  |  |
| --- | --- | --- | --- | --- | --- |
| Zap.št. | Naziv dogodka in kratka vsebina | Termin izvedbe | Kraj oz. lokacija | Ciljne skupine | Št. udeležencev |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

*Obvezna priloga: vsaj eno ustrezno dokazilo o izvedbi za vsak naveden referenčni dogodek (kopija vabila, program, članek o dogodku, elektronsko povezavo na splet).*

Spodaj podpisani pod materialno in kazensko odgovornostjo izjavljam, da je navedeno število udeležencev razvidno iz dokazil, ki jih lahko dodatno predložim na poziv agencije.

|  |  |  |
| --- | --- | --- |
| Kraj in datum: | Žig: | Podpis odgovorne osebe: |
|  |  |  |